ຄະນະກູ້ໄພຕ່າງປະເທດ ເດີນທາງໄປຊ່ອຍຍີ່ປຸ່ນ (ເບິ່ງຮູບສະລາຍດ໌)
ຄະນະກູ້ໄພຕ່າງປະເທດ ເດີນທາງໄປຍີ່ປຸ່ນ ເພື່ອຊ່ອຍໃນການປະຕິບັດງານ ຫຼັງຈາກເກີດແຜ່ນດິນໄຫວ ແລະສຸນາມິ
ຄະນະກູ້ໄພຂອງຕ່າງປະເທດພວມມຸ່ງໜ້າໄປຍັງປະເທດ ຍີ່ປຸ່ນເພື່ອຊ່ອຍໃນການປະຕິບັດງານລຸນຫຼັງທີ່ເກີດແຜ່ນ ດິນໄຫວຂະໜາດແຮງແລະຟອງຍັກສຸນາມິໃນມື້ວັນສຸກ ວານນີ້ ຫ້ອງການປະສານງານກິດຈະການມະນຸດສະທຳ ຂອງອົງ ການສະຫະປະຊາຊາດ ທີ່ມີສຳນັກງານຢູ່ນະຄອນເຈນີວາ ກ່າວ່ວ່າ ຍີ່ປຸ່ນໄດ້ໃຫ້ການອະນຸມັດຕໍ່ການເດີນທາງເຂົ້າປະ ເທດແລ້ວຂອງພວກນັກຊ່ຽວຊານຈາກອອສເຕຣເລຍ ນິວ ຊີແລນ ເກົາຫຼີໃຕ້ແລະສະຫະລັດ ຫ້ອງການປະສານງານ ມະນຸດສະທຳສະຫະປະຊາຊາດ ກ່າວຕື່ມວ່າ ມີຢ່າງນ້ອຍ 45 ປະເທດພ້ອມແລ້ວທີ່ຈະຈັດ ສົ່ງການຊ່ອຍເຫຼືອແລະພວກນັກຊ່ຽວຊານໄປຍັງຍີ່ປຸ່ນ ຖ້າປະເທດຍີ່ປຸ່ນຫາກຂໍມາ ຫ້ອງການດັ່ງກ່າວຕື່ມເວົ້າວ່າ ຕົນໄດ້ຕິດຕໍ່ໄປຍັງປະເທດຍີ່ປຸ່ນແລ້ວກ່ຽວກັບວ່າຕົນສາມາດ ຊ່ອຍໄດ້ແນວໃດໃນການດຳເນີນຄວາມພະຍາຍາມບັນເທົາທຸກ ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki-moon ກ່າວວ່າ ໂລກ ໄດ້ຕື່ນຕົກໃຈແລະມີຄວາມເສົ້າສະລົດໃຈຕໍ່ການທີ່ປະເທດຍີ່ປຸ່ນຖືກທຳລາຍນັ້ນ ທ່ານກ່າວ ໃນມື້ວັນສຸກວານນີ້ວ່າ ອົງການສະຫະປະຊາຊາດຈະດໍາເນີນການທຸກໆສິ່ງທຸກໆຢ່າງ ທີ່ຕົນ ສາມາດກະທຳໄດ້ເພື່ອຊ່ອຍປະເທດຍີ່ປຸ່ນ ປະທານາທິບໍດີສະຫະລັດທ່ານບາຣັກໂອບາມາກ່າວວ່າ ທ່ານໄດ້ໂອ້ລົມກັບນາຍົກລັດຖະ ມົນຕີຍີ່ປຸ່ນທ່ານ Naoto Kan ແລະໄດ້ທໍາການສະເໜີຕໍ່ນາຍົກລັດຖະມົນຕີຍີ່ປຸ່ນກ່ຽວກັບ ການຊ່ອຍເຫຼືອຕ່າງໆຂອງສະຫະລັດທີ່ມີຄວາມຈໍາເປັນ ທ່ານກ່າວວ່າ ກໍາປັ່ນບັນທຸກເຮືອ ບິນລໍານຶ່ງຂອງສະຫະລັດແມ່ນຢູ່ທີ່ປະເທດຍີ່ປຸ່ນໃນເວລານີ້ ແລະອີກລໍານຶ່ງກໍາລັງເດີນທາງ ໄປ ກະຊວງການຕ່າງປະເທດຂອງອັງກິດກ່າວໃນວັນເສົາມື້ນີ້ວ່າ ຍີ່ປຸ່ນໄດ້ຮ້ອງຂໍການຊ່ອຍເຫຼືອ ຈາກປະເທດອັງກິດລຸນຫຼັງທີ່ໄດ້ເກີດແຜ່ນດິນໄຫວແຕ່ບໍ່ໄດ້ໃຫ້ລາຍລະອຽດທີ່ສະເພາະເຈາະ ຈົງໃດໆ